מסע בין כוכבים: פיקארד
פרקים > עונה שנייה

| מס' בסדרה | מס' בעונה | שם הפרק | בימוי | תסריט | תאריך שידור מקורי |
| --- | --- | --- | --- | --- | --- |
| 11 | 1 | The Star Gazer (סטארגייזר) | דאג ארניוקוסקי | עקיבא גולדסמן וטרי מטאלס | 3 במרץ 2022 |
לאחר מאורעות העונה הראשונה פיקארד חוזר ליקב המשפחתי "שאטו פיקארד". הוא דוחה את חיזויה של לאריס כשנה וחצי לאחר מותו של בן זוגה ז'באן, יועצו האישי מהעונה הקודמת. בפלאשבקים מהעבר אנו מגלים שבילדותו הוא הושפעה מהמריבות הקולניות בין הוריו. מוטרד מהעניין הוא מבקר בבר של גאינן כדי לדבר על הימנעותו ממערכות יחסים. בחלל העמוק אגנס ג'וראטי וכריס ריוס שהתגייס בינתיים לצי הכוכבים והפך לקפטן של החללית סטארגייזר נקראים לבדוק עיוות חלל מוזר. מתוך העיוות הם מזהים תקשורת מישות לא מזוהה המבקשת לדבר עם פיקארד כדי להצטרף לפדרציה. אליהם מצטרפים שבע מתשע שמטיסה את הספינה הישנה של ריוס, ופיקארד ביחד עם צי חלליות שאת אחת מהן מטיסה ראפי מוסיקר שהתגייסה בינתיים לצי הכוכבים הכוכבים בתפקיד קפטן ומספר אחד שלה אלנור שסיים לאחרונה את ההכשרה שלו כקצין בצי. להפתעת כולם מתוך עיוות החלל יוצאת חללית בורג לאחר שכולם חשבו שהבורג הוכחדו על ידי הננו וירוס שקפטן קתרין ג'יינוויי החדירה לקולקטיב. חללית הבורג משגרת את המלכה לסיפון הסטארגייזר ומתחילה להטמיעה את כל הצי. כדי להימנע מכך פיקארד מפעיל את ההשמדה העצמית ולאחר הפיצוץ הוא מתעורר בביתו ורואה מולו את קיו שמזכיר לו את המשפט מהפרק האחרון של TNG "המשפט לעולם לא מסתיים".
| 12 | 2 | Penance (כפרה) | דאג ארניוקוסקי | עקיבא גולדמן, טרי מטאלס וכריסטופר מונפט  על בסיס סיפור מאת מייקל שייבון, עקיבא גולדמן, טרי מטאלס וכריסטופר מונפט | 10 במרץ 2022 |
במפגש עם קיו פיקארד מבחין שקיו מעורער בנפשו אך לומד ממנו שהוא וחבריו נמצאים בציר זמן חלופי שבו האנושות שונאת הזרים יצרה את "הקונפדרציה של כדור הארץ" במטרה לחסל או לשעבד את כל הגזעים בגלקסיה. פיקארד, המפקד הצבאי הגדול ביותר של הקונפדרציה, קיבל את הכבוד להוציא להורג את מלכת בורג האחרונה באירוע שנקרא "חג ההכחדה". שבע מתשע מגלה שהיא נשיאת הקונפדרציה ונשואה לשופט העליון. בציר החלופי גופה אנושי לגמרי ללא שתלי בורג. מתוקף תפקידה כנשיאה היא מצליחה לאחד את הקבוצה המקורית ולומדת ממלכת הבורג שהם יכולים למנוע את היווצרות הקונפדרציה על ידי נסיעה ללוס אנג'לס בשנת 2024 ומניעת האירוע שגרם למציאות החדשה. מאחר שאין בידם טכנולוגיית מסע בזמן הם נאלצים להיעזר במלכת הבורג. אגנס, ראפי ואלנור משתלטים על מערכות התקשורת והשיגור במטה הקונפדרציה בעוד ששבע ופיקארד מושכים זמן בהוצאה להורג של המלכה. פיקארד, שבע, אגנס, ראפי, אלנור והמלכה מצליחים להשתגר לספינה של ריוס. אך זמן קצר אחר כך השופט, בעלה של שבע וקציני הביטחון משתגרים אל הסיפון יורים באלנור, ומאשימים את כולם בבגידה.
| 13 | 3 | Assimilation (הטמעה) | ליאה תומפסון | קירסטן באייר וכריסטופר מונפט | 17 במרץ 2022 |
שבע מסיחה את דעתו של השופט והחבורה מצליחה להרוג אותו ואת שאר אנשי האבטחה שלו. הספינה יוצאת מיד במהירות עיוות חלל סביב השמש כדי לחזור בזמן בעזרת תמרון מקלעת כבידתית כפי שנעשה בעבר על ידי קפטן קירק. המלכה מתחברת למחשבים כדי לחשב את המסלול המדויק שיחזיר אותם בזמן ותוך כדי משתלטת על החללית ומשמידה חלליות קונפדרציה שהחלו לרדוף אחריהם. התמרון מצליח והספינה מתרסקת במאה ה-21 ליד שאטו פיקארד בצרפת. ראפי מנסה להציל את אלנור הגוסס אך המלכה שאיבדה כוח רב בתמרון שואבת את אנרגיית הספינה כדי לקיים את עצמה ובעקיפין מונעת מהמכשור הרפואי בספינה לעבוד ואולי להציל את אלנור שמת זמן קצר אחר כך מפצעיו. ראפי מאשימה את פיקארד שבחר להשאיר את המלכה בחיים ובכך גזר את דינו של אלינור. ריוס, שבע ורפי משגרים את עצמם ללוס אנג'לס בחיפוש אחר ה"צופה" שלדברי מלכת הבורג יכול לעזור להם בבעיית פיצול הזמן, אך לאור התקלות הרבות בחללית ריוס נפצע בשיגור ומגיע למרפאת מהגרים בלתי חוקיים שם הוא נעצר עם תרזה, רופאת המרפאה, בזמן פשיטה של משטרת ההגירה ומאבד את תג הקשר שלו. בינתיים אגנס מנסה להעיר את מלכת הבורג מהתרדמה בו הייתה שרוייה מאז שעברו בזמן, כדי לקבל מידע על הצופה. בניגוד לעצתו של פיקארד היא מתחברת דרך רשת הקולקטיב לתודעת המלכה ומצליחה לחלץ משם את המיקום של הצופה. בתהליך המלכה מתעוררת וכמעט שמצליחה להטמיע את אגנס.
| 14 | 4 | Watcher (צופה) | ליאה תומפסון | ג'וליאנה ג'יימס וג'יין מגס על פי סיפור מאת טראוויס פיקט וג'וליאנה ג'יימס | 24 במרץ 2022 |
פיקארד משגר את עצמו למיקום של הצופה ומגלה שמדובר בבר של גאינן. הוא פוגש שם את גרסתה הצעירה שאיננה מכירה את פיקארד ומתכננת לעזוב את כדור הארץ לאחר שמאסה באנושות. פיקארד מנסה לשכנע אותה להישאר עד 15 באפריל 2024 כדי שתעזור לו למנוע את האירוע שיפצל את הזמן. אך רק לאחר שהוא מגלה לה את שמו האמיתי היא מובילה אותו לישות המכונה ה"מפקח" שמתפקדת כ"מלאך שומר" עבור מישהו על פני כדור הארץ. כשהוא פוגש אותה הוא מגלה להפתעתו שהיא נראית כמו לאריס אך בדמות אנושית. שבע ורפי מתחקים אחר עקבותיו של ריוס ומגלים שהוא נמצא על אוטובוס בדרך לגירוש מהמדינה. במקום אחר קיו צופה באישה שעובדת בתעשיית החלל ומופתע לגלות שהוא לא מסוגל לשנות את גורלה.
| 15 | 5 | Fly Me to the Moon (תטיס אותי לירח) | ג'ונתן פרייקס | סינדי אפל | 31 במרץ 2022 |
המפקחת מציגה את עצמה בשם טאלין ומסבירה לפיקארד שהוצבה בכדור הארץ כדי לפקח על האסטרונאוטית רנה פיקארד, אחת מאבות אבותיו של פיקארד ואותה אישה עליה קיו ניסה להשפיע בפרק הקודם ללא הצלחה. טאלין מספרת שהמפעילים שלה שולחים סוכנים ברחבי הגלקסיה כדי לשמור על אנשים מסוימים, שחשובים מבחינה היסטורית, בדומה לסוכן שהופיע בפרק המשימה: ארץ(אנ') של הסדרה המקורית. פיקארד מגלה מסרטוני המעקב של טאלין שרנה חושבת לפרוש מהמשימה שלה לירח צדק אירופה בעידודו של קיו שמגייס לשם כך את ד"ר אדם סונג, גנטיקאי המנסה למצוא תרופה למחלה גנטית של ביתו קורה. קיו מבטיח לסונג תרופה למחלת הבת באם יבטיח שרנה לא תעלה על הטיסה לאירופה. שבע ורפי מצליחות לשחרר את ריוס ולהחזירו לחללית שם הם פוגשים את אגנס לאחר שירתה במלכת הבורג. הם מגלים שמלכת הבורג פיתתה שוטר מקומי לעלות על הספינה והחלה להטמיע אותו כשאגנס התקרבה לכן לא הייתה לה ברירה אלא לירות בה. בתהליך זה המלכה הצליחה להזריק לאגנס ננו-גשושיות של בורג. לדברי פיקארד רנה אמורה למצוא באירופה עדות לאורגניזם מחוץ לכדור הארץ, אירוע שישפיע על החברה האנושית ולכן חיוני שלא תפרוש מהמשימה. כדי לפקח עליה מקרוב הם מסתננים לאירוע טרום טיסה מאובטח בו היא משתתפת.
| 16 | 6 | Two of One (שניים מאחד) | ג'ונתן פרייקס | סינדי אפל וג'יין מגס | 7 באפריל 2022 |
הננו-גשושיות שהמלכה הזריקה לאגנס מאפשרות למלכה לחיות בגופה של אגנס ולאט לאט מגדילה את אחיזתה עד שהיא מצליחה להשתלט עליה כליל. פיקארד וטאלין עוקבים אחר רנה ומבחינים שעקב החרדה שהיא איננה טובה מספיק כדי להוביל את המשימה לאירופה היא מחליטה לפרוש מהמשימה. פיקארד מתעמת עם ד"ר סונג שהגיע בשליחות קיו ומזהיר את פיקארד שלא להתערב אך פיקארד מצליח לנהל שיחת עידוד עם רנה ומשנה את דעה להמשיך במשימה. סונג במעשה יאוש מנסה לדרוס את רנה עם רכבו אך פוגע בפיקארד שמאבד את ההכרה ונכנס לתרדמת. סונג חוזר נסער לביתו וביתו קורה שמבחינה בכך ולא מצליחה לקבל ממנו תשובות ברורות, מתחילה לחפש עליו מידע ומגלה שהיא למעשה היחידה ששרדה מבין שיבוטים רבים שיצר. ריוס מוביל אותם למרפאה של תרזה שם היא מנסה לטפל בפיקארד אך אינה מצליחה להעיר אותו מהתרדמת. טאלין מציעה להשתמש בטכנולוגית ה"מפקח" כדי להיכנס לראשו של פיקארד ולהבין למה אינו מתעורר.
| 17 | 7 | Monsters (מפלצות) | ג'ו מננדז | ג'יין מגס | 14 באפריל 2022 |
כאשר טאלין ניכנסת לתוך מוחו של פיקארד היא מגלה שהוא משחזר זיכרון ילדות כואב בו לכאורה אביו המתעלל, מוריס, רודף אחר פיקארד הקטן ואמו איווט ברחבי הבית. טאלין עוזרת לפיקארד לשחזר את זכרונות ילדותו והם מגלים שלמעשה שאמו איווט סבלה ממחלת נפש ואביו מנסה להגן עליה ועל פיקארד. כשפיקארד מתעורר לאחר שחשף את מחשבותיו האינטימיות עם טאלין היא מגלה לו שהיא למעשה רומולאנית (אולי אפילו אחת מאבותיה הקדמוניים של לאריס ולכן הדמיון הרב) ומסתירה זאת בעזרת מכשיר הסוואה הולוגראפי. פיקארד חוזר לבר של גאינן ומעלה את התאוריה שקיו יוצר את האירועים האלו מסיבות אישיות ולא רק כדרך לשפוט את פיקארד. הוא מבקש מגאינן לבצע טקס אל-אוריאני שנועד לזמן את קיו. לאחר הטקס קיו אינו מופיע, אך למקום מתפרצים אנשי FBI שעוצרים אותם בהתבסס על צילומי מצלמת אבטחה הקולטת את פיקארד משתגר לרחוב מחוץ לבר. רפי ושבע מגלים שמחשבי החללית ננעלו בעזרת אלגוריתם הצפנה של הבורג ומתחילים ללחפש אחר אגנס שלא חזרה מטקס אירוע טרום הטיסה. הם מבינים שמלכת הבורג השתלטה עליה ומגדילה את כוחה ככל שהזמן עובר. לדעת שבע ברגע שהמלכה תהיה חזקה מספיק היא תתחיל להטמיע עוד אנשים ולהפוך למלכת בורג חדשה. ריוס שמאוהב בתרזה מתוודה בפניה שהוא מהעתיד וכדי להוכיח לה זאת הוא משגר אותה ואת בנה לחללית שלו.
| 18 | 8 | Mercy (רחמים) | ג'ו מננדז | סינדי אפל וקירסטן באייר | 21 באפריל 2022 |
מרטין וואלס, סוכן ה-FBI מנסה לגרום לפיקארד ולגאינן להודות שהם חייזרים. גאינן זוכה לביקור מפתיע של קיו שמגיע באיחור בעקבות טקס הזימון ומסביר שהוא גוסס ומאבד את כוחותיו. רצף האירועים האחרונים הם ניסיון אחרון לתת משמעות לחייו. הוא רומז לגאינן שכל בני האדם תקועים באירועים בעבר והיא מצליחה, בעזרת טלפתיה, להעביר את הידע הזה לפיקארד שיושב בחדר הסמוך. פיקארד מתחיל לדובב את החוקר, ווואלס מתוודה בפניו שראה חייזרים בילדותו שניסו להרוג אותו ולכן הוא אובססיבי להוכיח שהם קיימים. פיקארד מבין שהוא כנראה הבחין בחוקרים וולקנים שבחנו את כדור הארץ וניסו לבצע בו מיזוג מוחות כדי לגרום לו לשכוח את מה שראה. לאחר שפיקארד מסביר לוואלס שהחייזרים לא ניסו להרוג אותו וואלס מחליט לעזור לפיקארד ומשחרר אותו ואת ולגאינן. הוא מואשם בחקירה שאינה חוקית ומפוטר מה-FBI. בינתיים, רפי ושבע מוצאים את המלכה אוספת מתכות שונות מסוללות מכוניות וטלפונים כדי לייצר ננו רובוטים פרימיטיבים שיאפשרו לה להטמיע צבא. כשהיא מבחינה בהם היא תוקפת אותם, אך התודעה של אגנס מצליחה לקבל בחזרה שליטה חלקית על גופה ולעצור את המלכה לפני שהיא הורגת את רפי. המלכה מבקרת את ד"ר סונג ומשכנעת אותו לעזור לה בתמורה לעתיד עם קריירה מפוארת. סונג עוזר לה להטמיע חוליה של שכירי חרב וביחד יוצאים לכבוש את לה סירנה, ספינתו של ריוס. קורה מבינה שסונג אינו באמת אוהבת אותה אלא רואה אותה כפרויקט מוצלח ומחליטה לעזוב אותו ולברוח מהבית לאחר שקיו מספק לה תרופה למחלתה הגנטית.
| 19 | 9 | Hide and Seek (מחבואים) | מייקל ויבר | מאט אוקומורה וכריס דריק | 28 באפריל 2022 |
המלכה ביחד עם סונג וחבורת שכירי החרב שהטמיעה משגרים את עצמם לחללית כדי להשתלט עליה אך התודעה של אגנס מנסה לעכב אותה. ריוס נפצע וטאלין משגרת אותו את תרזה ובנה למקום מבטחים. רפי ושבע ומפעילים את הטייס ההולוגראפי שעוזר להם להילחם במלכה ובשכירי החרב. שבע מצליחה לשגר את רוב שכירי החרב לתוך האדמה וכך הורגת אותם אך המלכה פוצעת אותה אנושות. פיקארד וטאלין בורחים מסונג ושכירי החרב שנשארו איתו דרך מנהרות ישנות מתחת ל"שאטו פיקארד". במערות אלו פיקארד נזכר באמו לשקחה אותו לשם בזמן שעברה התמוטטות נפשית. אביו חילץ אותו מהמנהרות ונעל את אמו בחדר כדי להגן עליה מעצמה אך פיקארד הגיע באישון הלילה, שחרר אותה מהחדר ובכך איפשר לה להתאבד בחממה של ביתם. טאלין מנחמת את פיקארד ועוזרת לו להשלים עם הסוד האפל מעברו. סונג מתליח לסגור אליהם אך ברגע האחרון ריוס משגר את עצמו בחזרה ועוזר להם להדוף את סונג שבורח מהאזור. התודעה של אגנס שרואה את שבע גוססת מצליחה לשכנע את המלכה לנטוש את דרכי הבורג הישנות ומסבירה שפלורליזם וגיוון מחשבתי עדיפים מצבא של חיילים אחידים. המלכה מזריקה ננו-בוטים לשבע שמחזירה לה את השתלים הבורגים שמצילים את חייה. היא לוקחת את החללית ויוצאת לכיוון רביע דלתא ליצור קולקטיב חדש. לפני שהיא עוזבת היא רומזת בחידה שכדי להחזיר את ציר הזמן לקדמותו הם צריכים להרוג רנה אחת כדי שהשניה תוכל לחיות.
| 20 | 10 | Farewell (פרדה) | מייקל ויבר | כריסטופר מונפט ועקיבא גולדסמן | 5 במאי 2022 |
החבורה מנחשת שסונג ינסה להתנקש ברנה. טאלין מפרשת את המסר של המלכה כצורך להקריב את עצמה כדי להציל את רנה. היא משתמשת מכשיר הסוואה הולוגראפי כדי להידמות לרנה ופוגשת את סונג במגורי האסטרונאטים כדי להרחיקו מרנה האמיתית. סונג מצליח להזריק לה רעל והיא מתה בזרועותיו של פיקארד בזמן שרנה יוצאת למשימת אירופה. לאחר כישלונו, סונג חוזר הביתה ומגלה שביתו קורה מחקה את כל קובצי המחקר מהמחשב שלו. כל שנותר לו הוא קלסר פיזי בעל הכותרת "פרויקט חאן", רמז למוצאו של חאן נוניאן סינג. קורה מגויסת על ידי ווסלי קראשר לקבוצה שנקראת "הנוסעים" (Travelers). אותה קבוצה ששלחה את טאלין לשמור על רנה. שבע מתווה בפני ראפי שהיא מאוהבת בה. ריוס מחליט באישורו של פיקארד להישאר בעבר אף על פי שהדבר עלול לשנות את העתיד. קיו מופיע בפניהם ודן עם פיקארד על התהליך המרפא שעבר והיכולת שלו להרפות מהעבר ולדעת לקבל אהבה. כשהוא שואל אותו מודע עשה זאת בשבילו, קיו מתרץ שגם לאלים יש מועדפים ופיארד הוא המועדף עליו. פיקארד מצידו טוען שיש גם מניע אנוכי ולדעתו קיו לא רצה למות לבד. קיו מצהיר שזמנו ביקום תם ופיקארד מחבק אותו בזמן שהוא נעלם. במחווה אחרון קיו מעביר את כולם בחזרה לנקודת הזמן ממנה נעלמו בפרק הראשון של העונה. מאחר שריוס נשאר בעבר קיו משתמש בעודף האנרגיה כדי להחיות את אלינור ומחזיר גם אותו. פיקארד מזהה שמלכת בורג על הסטארגייזר היא אגנס ומורה לכל הצי שלא להתנגד לבורג ולאפשר להם להשתלט על המחשבים שלהם. זמן קצא אחר כך מופיע צינור טרנס-עווית חדש שפולט אנרגיה עצומה שעלולה להשמיד את כל הגזרה. המלכה לאחר שהשתלטה על ספינות הצי משתמשת בהם כדי לייצר מגן עצום שהודף את האנרגיה הקטלנית. היא מציעה להצטרף לפדרציה כחברה זמנית בזמן שהיא מפקחת על הצינור. פיקארד נפגש עם גאינן ממנה הוא לומד שריוס ותרזה הקימו במאה ה-21 תנועה רפואית בשם פרפרים כרמז לאפקט הפרפר והשינויים שתנועה כזו תחולל לעתיד. פיקארד חוזר לטירה שלו ומבקש מלריס הזדמנות שנייה להיות ביחד.